PARANTUMISKOULU
MIES BETESDAN LAMMIKOLLA
Hei. Tämä on Parantumiskoulu, ja minä olen pastori Jaanus Ringmäe.
Paneudun lähetyksissämme Jumalan Sanaan yhdessä kanssasi, -
jotta voisit parantua, jos olet sairas.
Tänään aiheenani on: Sairas Betesdan lammikolla.
Eli se, kuinka tämä mies parantui.
MIES BETESDAN LAMMIKOLLA
Luen Raamatusta Joh. 5:1-20. Kyseessä on pitkähkö luku, mutta -
se on sellainen, johon meidän kannattaa paneutua ajatuksella, -
sillä se poikkeaa olemukseltaan ja yksityiskohdiltaan hieman muista.
Se kuuluu näin: "Tämän jälkeen oli eräs juutalaisten juhla, -
ja Jeesus lähti Jerusalemiin.
... Lammasportin lähellä allas, jonka hepreankielinen nimi on Betesda.
Sitä reunustaa viisi pylväshallia, ja niissä makasi suuri joukko sairaita:
sokeita, rampoja ja halvaantuneita.
[Nämä odottivat, että vesi alkaisi liikkua.
Aika ajoin näet Herran enkeli laskeutui .... ja se, joka ensimmäisenä astui -
kuohuvaan veteen, tuli terveeksi, sairastipa hän mitä tautia tahansa
Siellä oli mies, joka oli sairastanut kolmekymmentäkahdeksan vuotta.
Jeesus näki hänet siellä makaamassa vuodematolla ja tiesi, että hän oli jo -
pitkään ollut sairas. Jeesus kysyi: "Tahdotko tulla terveeksi?"
Sairas vastasi: "Herra, minulla ei ole ketään, joka auttaisi minut altaaseen, -
kun vesi kuohahtaa. Aina kun yritän sinne, joku toinen ehtii ennen minua."
Jeesus sanoi hänelle: "Nouse, ota vuoteesi ja kävele."
Mies tuli heti terveeksi, otti vuoteensa ja käveli. Mutta se päivä oli sapatti.
Niinpä juutalaiset sanoivat parannetulle: -
"Nyt on sapatti, ei sinun ole lupa kantaa vuodettasi."
Mies vastasi heille: "Se, joka teki minut terveeksi, sanoi minulle: -
'Ota vuoteesi ja kävele.'"
Silloin juutalaiset kysyivät: "Kuka se mies oli...?
Parannettu ei kuitenkaan tiennyt, kuka hän oli, -
sillä Jeesus oli jo hävinnyt väkijoukkoon.
Myöhemmin Jeesus tapasi miehen temppelissä ja sanoi hänelle: -
"Sinä olet nyt terve. Älä enää tee syntiä, ettei sinulle kävisi -
entistä pahemmin." Mies lähti sieltä ja kertoi juutalaisille, -
että Jeesus oli hänet parantanut.
Juutalaiset alkoivat vainota Jeesusta, koska hän teki tällaista sapattina.
Mutta Jeesus sanoi heille: -
"Minun Isäni tekee työtään taukoamatta, ja niin teen myös minä."
Tämä vain lisäsi juutalaisten halua ottaa Jeesus hengiltä.
Hänhän ei ainoastaan rikkonut sapattikäskyä, vaan vieläpä sanoi -
Jumalaa omaksi isäkseen ja teki siten itsestään Jumalan vertaisen.
Jeesus vastasi juutalaisille näin: "Totisesti, totisesti: -
ei Poika voi tehdä mitään omin neuvoin, -
hän tekee vain sitä, mitä näkee Isän tekevän.
Mitä Isä tekee, sitä tekee myös Poika.
Isä rakastaa Poikaa ja näyttää hänelle kaiken, mitä itse tekee.
Hän näyttää Pojalle vielä suurempiakin tekoja, -
sellaisia, että hämmästytte."
Kertomuksen tapahtumat syntyivät siis Betesdan lammikolla.
On mielenkiintoista tietää, että hepreankielinen nimi Betesda -
tarkoittaa: Armon ja laupeuden huonetta.
Jumala valitsi juuri sen paikan näyttääkseen armoa ja laupeutta.
Siellä lammen ympärillä oli suuri joukko ihmisiä.
Enkeli laskeutui välillä lampeen kuohuttamaan sen vettä.
Se, joka ensimmäisenä ehti kuohuvaan veteen, tuli terveeksi.
Kyseessä oli siis hyvinkin outo ja erikoinen keino parantua...
Raamatussa on muitakin erikoisia parantumisia kuten esim. se, -
kun Pietarin varjo laskeutui sairaiden päälle ja nämä paranivat, tai -
Paavalin hikiliinat, joita vietiin sairaiden päälle parantamaan heitä.
Tämä on yksi Raamatun monesta omaperäisestä parantumisesta.
Emme tiedä miltä tilanne näytti, mutta nähdessään veden kuohuvan, -
ihmiset ymmärsivät enkelin sitä vettä liikuttavan, -
ja niin ensimmäisenä veteen astunut tuli terveeksi.
Mielenkiintoinen ihme, mutta voihan Jumala toimia näinkin.
Katsotaan tarkemmin, miten ja miksi tämä mies parantui.
Siitä kerrotaan alkaen kohdasta Joh. 5:5 näin: -
"Siellä oli mies, joka oli sairastanut 38 vuotta.
Jeesus näki hänet... ja tiesi, että hän oli jo pitkään ollut sairas.
Jeesus kysyi: 'Tahdotko tulla terveeksi?' "
Haluankin ensin korostaa, että meillä tulee olla tahto parantua.
Jumala ei jyrää vapaan tahtomme ja toivomustemme yli, -
ja siksi Jeesuskin kysyi mieheltä näin.
Rukoillessasi jonkun ihmisen paranemisen puolesta, -
on Raamatun opin mukaista ensin pyytää sairaalta suostumus, eli: -
"Saanko rukoilla puolestasi, jotta Jumala voi sinut parantaa?"
Jumala kysyy aina, haluammeko tai toivommeko saavamme apua.
Tämän miehen vastaus ei rajoitu vain yhteen myöntävään sanaan.
Kirjataan taas muistiin, eli sinun tulee tahtoa tulla terveeksi.
TULEE TAHTOA TULLA TERVEEKSI
Miehen vastaus kysymykseen ei selvinnyt vain yhdellä sanalla.
7. jae: "Sairas vastasi: "Herra, minulla ei ole ketään, -
joka auttaisi minut altaaseen, kun vesi kuohahtaa..."
Hänen toistaa vakavaa virhettä: eli kokeakseen ihmeparantumisen, -
tukeutuu hän ainoastaan toisten ihmisten mahdolliseen apuun.
Tämä voi olla monessa mielessä ikäväkin asia.
Välillä tukeudutaan liikaa toisiin ja tullaan heistä riippuvaisiksi.
Mutta saavatko he näiltä ihmisiltä avun ja ratkaisun ongelmiinsa?
Tulee tietää, että Jumala haluaa meidän tulevan terveeksi.
Ymmärrän toki, että miehellä oli fyysinen este päästä altaalle.
Mutta hän näki vain sen, oliko joku toinen ihminen auttamassa -
käsittämättä sitä, että Jumala välittää ja haluaa auttaa häntä.
Voi olla, että sinä mietit samaa: "Välittääkö kukaan ja saanko apua?"
Näet, että aina ei ihmisistä ole auttajaksi -
mutta löytyy yksi, joka välittää - Jumala!
Hän haluaa auttaa ja parantaa sinut.
Älä ryhdy turvautumaan vain ihmisiin.
Saatat pettyä, kun ketään ei ole paikalla juuri kun tarvitset apua.
Mutta Jumala on AINA paikalla ja tavoitettavissa, tarjoten apuaan.
Eli miehellä ei ollut ketään, joka olisi auttanut hänet altaaseen -
juuri silloin, kun vesi kuohui.
Jeesus reagoi tähän lyhyesti eli seuraavalla tavalla: -
"Jeesus sanoi hänelle: 'Nouse, ota vuoteesi ja kävele.' "
Hän ei ollut saanut apua ihmisiltä, mutta nyt Jeesus tarjosi apunsa.
" 'Nouse ylös, ota vuoteesi ja kävele' ", ja jakeessa 9 jatkuu: -
"Mies tuli heti terveeksi, otti vuoteensa ja käveli."
Tämä tapaus poikkeaa monista muista tarinoista siinä, että -
useimmiten niissä puhutaan myös ihmisen omasta uskosta - tässä ei.
Meidän tuleekin Raamatussa erottaa selvästi erityyppisiä parantumisia.
Jakaisin ne kahteen eri ryhmään, eli -
uskon kautta parantuminen ja Hengen kautta lahjana saatu parantuminen.
Uskon kautta parantumisesta on hyvänä esimerkkinä -
verenvuodosta kärsinyt nainen. Kun hän oli koskettanut Jeesuksen viittaa,
Jeesus sanoi hänelle: "Uskosi on sinut pelastanut".
Eli nainen parantui uskonsa kautta.
Tämänpäiväisessä kertomuksessa miehen uskosta ei puhuta sanaakaan.
Tapahtumassa nähdään, että -
Jeesuksen sanoessa "...ota vuoteesi..", tekstin mukaan -
"Mies tuli heti terveeksi, otti vuoteensa ja käveli".
Mies ei toiminut uskossa, vaan Jumala antoi parantumisen hänelle lahjana.
Pyhän Hengen kautta parantumisessa, Jumala yksin päättää parantaa.
Tarvitaan kyllä ihmisen oma tahto parantua...Jeesus kysyikin sitä.
Jumala teki itsenäisen päätöksen parantaa juuri tämä ihminen.
Tällaisia parantumisia näemme usein, mutta milloin se tapahtuu?
Rehellisesti sanottuna - en aina tiedä sitä, sillä -
kun Jumala päättää parantaa ihmisen riippumatta tämän omasta uskosta, -
se on yksin Hänen päätöksensä. Mutta kun tässä rinnalla puhumme -
uskon kautta parantumisesta, verenvuodosta kärsineen naisen -
ei tarvinnut odotella. Hän koski Jeesuksen viittaa ja ihme syntyi!
Uskon kautta parantuminen toimii aina ja on mahdollinen jokaiselle.
Ja Jumala yksin päättää, milloin Hän Pyhän Hengen kautta parantaa.
Nämä kaksi eri tapaa parantua aiheuttavat ihmisissä hämmennystä.
He sanovat etteivät tiedä, milloin Jumala haluaa heidät parantaa...
Hengen kautta parantamisen päättää Jumala - riippumatta uskostamme.
Enkeli kuohutti vettä ja Jeesuskin tuli ja paransi vain yhden ihmisen.
Miksi Jeesus paransi vain hänet, vaikka sairaita oli muitakin...
Jumala oli päättänyt Henkensä kautta näin parantaa.
Olen jo aiemmin ottanut esille kiinnostavan Raamatun tilaston.
Parantumiskertomuksia on 19, joista 14 on uskon kautta parantumisia.
Pyhän Hengen kautta parantuneet tulivat terveeksi, -
koska Jumala oli niin päättänyt. Näitä tapauksia oli 5 kpl.
Jeesuksen palvellessa, suurin osa parantui oman uskonsa kautta.
Jos se toimi siten Jeesuksen aikaan, toimii se tänäkin päivänä!
Mikä merkitys ja tarkoitus Pyhän Hengen lahjoilla on?
Ne ilmentävät Jumalan hyvyyttä, laupeutta ja sitä, että -
Jumala on parantaja!
Tämä kertomus on yksi niistä, joissa Jumala tuli ja -
paransi ihmisen huolimatta tämän omasta uskosta.
Luku on kiintoisa myös siksi, että se kertoo laskeutuneesta enkelistä.
Raamatun kertomukset enkeleistä ovat mielenkiintoisia, joten -
aiheeseen olisi hyvä syventyä tarkemminkin.
Katsotaan muutamaa, enkeleihin liittyvää Raamatun kohtaa myös nyt.
Kun ajattelemme parantumista ja Jumalan tekemiä ihmeitä, -
meidän tulee odottaa, että myös Jumalan enkelit voisivat toimia.
Enkelit ovat toimineet mm. Pyhän Hengen vuodatusten yhteydessä.
Yksi tähän liittyvä viisaus meidän tulee pitää mielessä.
Meidän ei tule kumartaa enkeleitä, eikä odottaa heidän ilmestymistään.
Ei pidä rukoilla Jumalaa, että Hän näyttäisi enkeleitä.
Raamattu varoittaa myös "valkeuden enkeleistä"...
Paavalin kirje Kol. 2:18-19 sanoo: -
"Teidän voittajan palkintoanne ei saa riistää teiltä kukaan, joka nöyryyttää -
itseään kieltäymyksin, vajoaa näkyihinsä ja palvoo enkeleitä.
Sellaisen ihmisen tekevät hänen omat tyhjät ajatuksensa ylpeäksi, -
eikä hänellä ole yhteyttä Kristukseen, päähän, joka huolehtii koko ruumiista -
ja pitää sitä nivelten ja jänteiden avulla koossa, -
niin että se kasvaa Jumalan tarkoittamalla tavalla. "
Eli hän varoittaa tässä enkelten kumartamisesta.
Emme rukoile enkeleitä emmekä pyhimyksiä, vaan -
osoitamme rukouksemme Jumalalle ja Isälle, Jeesuksen nimessä.
Tässä varoitetaan kumartamasta ja ylistämästä enkeleitä.
Kuten jo aiemmin totesin, tämä mies parantui Pyhän Hengen kautta.
Kirjaan nämä kaksi asiaa ylös: -
eli uskon kautta parantuminen, ja Pyhän Hengen kautta parantuminen.
USKON KAUTTA PARANTUMINEN
PYHÄN HENGEN KAUTTA, LAHJAKSI SAATU PARANTUMINEN
Nämä kaksi eri tapaa parantua tulee erottaa toisistaan.
Tämä näkyy selvästi kohdassa, jossa kerrotaan miehen parantumisesta.
Luetaan Joh. 5:9, joka sanoo: -
"Mies tuli heti terveeksi, otti vuoteensa ja käveli."
Näetkö eron niihin parantumisiin, jotka syntyvät oman uskon kautta?
Usein Jeesus tai joku toinen antaa Raamatussa käskyn kuten: -
"Nouse ylös ja kävele." Silloin ihminen nousee, -
kävelee tai ryhtyy toimimaan ja vasta sitten tulee terveeksi.
Mies jolla oli kuivettunut käsi, ojensi kätensä ja sitten parantui.
Mutta tässä mies paranee ensin, ja ottaa vuoteensa vasta sitten.
Se kertoo siitä, että kyse on Pyhän Hengen kautta parantumisesta, -
jolloin Jumala lahjoittaa terveyden riippumatta ihmisen uskosta.
Olen itsekin nähnyt melko useita tällaisia parantumisia.
Hiljattain rukoilin erään lonkkaongelmaisen miehen puolesta.
Kysyin, haluaisiko hän Jumalan parantavan hänen vaivansa.
Hän vastasi: "Tietysti haluan", ja niin rukoilin hänen puolestaan.
Hänen lonkkasärkynsä loppui siihen ja lyhyempi jalka kasvoi pituutta.
Mies oli tosi, tosi hämmästynyt! "Ohhoh! Jumala paransi minut..."
Hän taivutteli ja venytteli itseään...ja jotenkin näki, että -
mies ei uskonut eikä odottanut tällaisen ihmeen voivan tapahtua.
Siltikin Jumala lahjoitti hänelle ihmeen - ja näin Jumala toimii!
Mutta kuten oli jo puhe, oman uskon kautta voi parantua aina.
Jumala paransi ihmisen, ja katsotaan miten kertomus jatkuu.
Kun mies oli parantunut, Jeesus oli jo kadonnut silmistä.
13. jae jatkuu: "Parannettu ei kuitenkaan tiennyt, kuka hän oli, -
sillä Jeesus oli jo hävinnyt väkijoukkoon."
Ihme syntyi, mutta Jeesus ei hakenut siitä kunniaa itselleen.
Katsotaan, mitä Jeesus puhui miehelle ihmeen jo tapahduttua.
14. jae: "Myöhemmin Jeesus tapasi miehen temppelissä ja -
sanoi hänelle: 'Sinä olet nyt terve. Älä enää syntiä tee, -
ettei sinulle kävisi entistä pahemmin.' "
Parantumisen jälkeen tulee muistaa tämä:"Älä enää syntiä tee..."
Eli väärin eläminen oli pohjustanut miehen sairastumista.
Kirjoitan tämänkin muistiin.
ÄLÄ ENÄÄ SYNTIÄ TEE
Jeesus sanoo miehelle: "Älä enää syntiä tee."
Vääränlainen elämä oli siis pohjustanut sairastumisen.
Onko elämäntapamme niin tärkeä?
Kyllä se on! Väärät elintavat ja asenteet, synnissä eläminen jne...
Kaikki nämä voivat pohjustaa sairauksiemme puhkeamista.
Kiitos Jumalalle, joka antaa anteeksi erheemme ja rikkomuksemme!
Kun Jumala on tarjonnut apunsa ja parantanut meidät, -
on tärkeätä, että muutamme elämäämme - entisiin palaamatta.
Välillä ajatellaan, että srk:sta löytyy apu vaikeuksien yllättäessä.
"Tulen, puolestani rukoillaan, minulle opetetaan Jumalan Sanaa, -
löydän ratkaisut, paranen - ja niin voin taas jatkaa elämääni..."
Tai autoosi tulee vika, jonka vuoksi viet sen autokorjaamoon.
Auto korjataan, osia vaihdetaan, ja kohta voit taas jatkaa matkaa...
Jumalan kanssa ei toimita näin!
Saatuasi Häneltä avun, Jumala haluaa elämäsi muuttuvan niin, -
että lopetat mahdollisia ongelmia pohjustaneet tapasi.
Eli Jeesuksen sanoma "Mene, älä enää tee syntiä.." tarkoitti -
"Älä jatka entisenlaista elämää, joka mahdollisti sairastumisesi".
Mies oli jo kauan sairastanut omien tapojensa pohjustamaa sairautta.
Joku voi kysyä: "Olenko sairas tekemieni syntien vuoksi?"
Emme voi antaa samaa diagnoosia kaikille, sillä Raamatun mukaan -
Saatana on tullut varastamaan, tappamaan ja tuhoamaan.
Jos varas tulee kotiisi, syy ei yleensä ole sinussa.
Toki on viisasta lukita ovi...
Samoin on sairauden suhteen, jonka takana voi olla Saatana - emme me.
Jos olet sairas, älä etsimällä etsi mahdollista suurta syntiä.
Kun tiedät, ettei kaikki ole kunnossa, järjestä asiasi.
Muutoin tiedä, että Jumala on sinun lääkitsijäsi ja parantajasi.
Tässä luvussa viitataan toiseenkin asiaan. Jeesus sanoi: -
"Älä enää syntiä tee, ettei sinulle kävisi entistä pahemmin."
Tämä on mielenkiintoinen asia.
Eli saatuaan terveytensä takaisin, mies saattoi menettää sen jälleen.
Moni miettii, että ihme syntyi!
Kiitän Jumalaa, kaikki kunnossa...
Mutta voimme myös menettää jo saamamme parantumisen.
Sinun tulee vaalia sitä, minkä olet Jumalalta saanut.
Jeesus sanoi verenvuodosta kärsineelle naiselle: -
"Mene, ja OLE terve vaivastasi." Hän ei sanonut "olet terve".
Hän halusi naisen jatkossa elävän niin, että terveys olisi pysyvä.
Voimme päätellä naisen jatkaneen juuri niin - terveyttään vaalien.
Meidän tulee jälleenrakentaa myös omaa uskoamme!
Saatuamme lahjaksi ihmeen, emme voi palata entiseen elämäntapaamme.
Kirjataan ylös, että parantumisen voi myös menettää.
PARANTUMISEN VOI MAHDOLLISESTI MENETTÄÄ
Tehdään nyt yhteenveto tästä kertomuksesta, joka on -
sisällöltään hieman erilainen ja ehkä tavallista vähän mutkikkaampi.
Kerrataan vielä joitakin yksityiskohtia.
Tärkeintä luvussa on, että opimme erottamaan 2 eri tapaa parantua: -
Oman uskon kautta parantumisen, ja parantumisen Pyhän Hengen kautta.
Uskon kautta voi Jumalalta saada ihmeen jokainen siihen uskova.
Pyhän Hengen kautta parantumiseen emme voi vaikuttaa, sillä -
Jumala päättää, milloin ja kenet Hän Pyhän Hengen kautta parantaa -
riippumatta ihmisen omasta uskosta. Halu parantua riittää.
Tässä luvussa Jeesus paransi miehen Pyhän Hengen kautta.
Näimme ihmeen, kun Jumalan enkeli pani veden kuohumaan!
Jumala tekee erityisiä ihmeitä parantaessaan ihmisiä.
Näimme miehen haluavan parantua, mutta hän tukeutui ihmisiin.
Älä sinä tukeudu ihmisten apuun, vaan luota Jumalaan!
Näemme tässä myös, että -
synti oli avannut sairaudelle oven, josta se pääsi miehen elämään.
Ei siis ole samantekevää, kuinka me elämme!
Jumala haluaa parantaa sinut, ja uskosi kautta voit parantua aina.
Älä jää riippuvaiseksi ihmisistä ja heidän avustaan!
Rukoillaan nyt uskossa: -
Isä kiitän siitä, että Voimasi koskettaa nyt kaikkia katsojia.
Kiitän, että parantava Voimasi jälleenrakentaa heidän kehonsa.
Käsken Jeesuksen nimessä kaikkien sairauksien ja kipujen kadota!
Kiitos Isä, että parannat, uudistat ja tuot rauhan heidän elämäänsä.
Kiitän Isä armostasi ja ihmeistäsi!
Jeesuksen nimessä, Aamen ja Aamen.
Tallinnan Hoosianna-seurakunnan Parantumiskoulu
Suomennos: Irene Tarkka